Diari Oficial de la Generalitat Valenciana


Sumari del DOGV 7933, del 09-12-2016 (2016/9158)

Informació pública sobre suspensió de l'aprovació de noves classificacions de sòl i de l'atorgament de noves llicències urbanístiques en la zona d'aquest terme municipal afectada per l'actuació ferroviària Tren de la costa.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7933

Data del DOGV
:   09-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9158


Data del document
:   15-11-2016

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * pla d'urbanisme
    * administració local

Informació pública sobre suspensió de l'aprovació de noves classificacions de sòl i de l'atorgament de noves llicències urbanístiques en la zona d'aquest terme municipal afectada per l'actuació ferroviària Tren de la costa. [2016/9158]  
En correspondència amb l'article 7.2, paràgraf tercer, de la Llei 38/2015, de 29 de setembre, del sector ferroviari, el Ple de l'Ajuntament, en sessió ordinària celebrada el dia 14 de novembre de 2016, ha adoptat l'acord següent:  
Suspendre en la zona del terme municipal afectada per l'actuació ferroviària definida en l'estudi informatiu de la línia ferroviària València-Alacant (tren de la costa) l'aprovació de noves classificacions i qualificacions de sòl, els efectes de les ja aprovades, així com l'atorgament de noves llicències urbanístiques i la presentació de declaracions responsables que autoritzen l'execució dels actes d'ús, transformació i edificació del sòl, subsòl i vol, fins que el Ministeri de Foment aprove definitivament aquest estudi informatiu.  
  
L'àrea del territori municipal subjecta a aquesta suspensió comprén una franja de terreny de tretze metres d'amplària paral·lela a la línia ferroviària existent pel seu costat est, amidats en horitzontal i perpendicularment al seu eix des de l'aresta exterior de l'esplanació.   
El termini màxim de suspensió serà d'un any des de l'endemà de la data de publicació en el Boletín Oficial del Estado de l'anunci de submissió a informació pública de l'estudi informatiu. Aquest termini podrà prorrogar-lo motivadament el Ministeri de Foment, per un únic termini addicional de fins a sis mesos més.  
Queden excloses d'aquesta suspensió les actuacions administratives de caràcter territorial, urbanístic o edificador que siguen compatibles amb l'actuació ferroviària prevista en l'estudi informatiu, o es limiten a la mera conservació o manteniment de l'existent, amb informe previ vinculant del Ministeri de Foment.  
La informació relativa a la suspensió acordada es podrà consultar en la pàgina web de l'Ajuntament, en l'adreça www.tavernes.es/serveis/urbanisme i, presencialment, en les dependències de la Secció d'Urbanisme i Medi Ambient (casa consistorial, planta segona), en dies laborables i horari d'oficina.  
Cosa que es fa pública per a coneixement general i als efectes oportuns. Es fa saber a les persones físiques i jurídiques que puguen veure afectats els seus drets o interessos legítims per l'acord municipal de suspensió adoptat que, contra aquest acord municipal, que és definitiu i posa fi a la via administrativa, podran interposar el recurs contenciós administratiu davant els jutjats del mateix orde jurisdiccional amb seu a València en el termini de dos mesos comptadors des de l'endemà de la data de publicació d'aquest acord en el Diari Oficial de la Generalitat Valenciana, sense perjudici que puguen formular qualsevol altre recurs administratiu o judicial al qual estimen que tenen dret.  
  
  
Tavernes de la Valldigna, 15 de novembre de 2016.- El regidor delegat competent en urbanisme: Josep Llàcer Gandia.